A LÉZERREL PERFORÁLT FÓLIAALAGUTAK ALKALMAZÁSÁNAK VIZSGÁLATA A DINNYETERMESZTÉSBEN
Creators: name: Czibolya, Csaba
name: Magda, Robert
name: Novák, Tamás
name: Törcsvári, Zsolt
name: Czibolya, Csaba
name: Magda, Robert
name: Novák, Tamás
name: Törcsvári, Zsolt
Publisher: name: Unknown
Year: 2014
Subjects: subject: Crop Production/Industries
subject: Farm Management
subject: Research and Development/Tech Change/Emerging Technologies
subject: dinnyetermesztés
subject: polietilén
subject: laborkísérletek
subject: perforált fólia
subject: lézer
subject: melon cultivation
subject: polyethylene
subject: lab experiments
subject: perforated foil
subject: laser

description: A fóliaalagutas dinnyetermesztésben alkalmazható technológiák a terméshozamban mérhető eltéréseket eredményeznek. Feltételeztük, hogy a hagyományostól eltérő fóliaperforálással nagyobb terméshozamot, valamint nagyobb nyereséget lehet elérni. Ehhez a TÁMOP-4.2.1-09/1-2009-0001 pályázat keretében különböző profilú bevágásokat készítettünk a 30 és 40 mikronos polietilén fóliákon. A vizsgálat célkitűzése az volt, hogy a hagyományosan és széles körben használt zárt és fúrt fóliák, mint kontrollkezelések mellett figyeljük meg az általunk kitalált, újfajta bevágásokkal ellátott fóliák viselkedését és hatékonyságát. Laborkísérletekkel vizsgáltuk a kézzel, később a lézerrel vágott fóliák perforálásának viselkedését hő hatására, majd a vágások éleit mikroszkóp alatt is tanulmányoztuk. Ezt követően, a kutatás első évében, a kézzel perforált fóliákat kézzel, a második évben a lézerrel perforált fóliákat már géppel helyeztük ki a dinnyeföldre. A terepkísérletek során mértük a kihelyezett, különböző módokon perforált fóliatípusok alatt a levegő és a talaj hőmérsékletét, illetve a levegő páratartalmát. A második évben, a fóliák levétele után, kezelésenként megmértük egy-egy 40 elemű mintán a palánta leghosszabb szárának hosszát, és palántánként a virágok és a megkötött kisdinnyék számát. Később az első termésgenerációban megszámoltuk a mintákon a 10 cm-nél nagyobb hosszúságú terméseket. Szedésenként megmértük a kezeléseken a termés nagyságát. A statisztikai vizsgálatok során kapcsolatokat kerestünk a különböző kezelések alatt mért fizikai paraméterek között. A kapott vizsgálati eredményekkel próbáltuk magyarázni a legjobb termést adó kezelések hatékonyságát. Minden új kezelés jól szerepelt, a többletberuházás nyereséges volt, de a kezelések közül kettő kiemelkedően jó terméseredményt adott, mely abból származott, hogy a hagyományos technológiával termesztett növényekhez képest több, és két héttel korábbi termést produkált. A korai értékesítési árban érvényesíthető körülbelül 2,5-szeres többletfelár adja a nagyobb jövedelem alapját. ------------------------------------------------------------------- The main point of the research was finding the most suitable foil perforation method in order to raise yields and income at polytunnel watermelon production. Our research was founded by TÁMOP-4.2.1-09/1-2009-0001. Different perforation profiles were made on 30 and 40 micrometre thick polyethylene foils. The aim of the research was to compare and contrast the new foils’ behaviour and effectiveness with the traditional closed and drilled foils. We examined the effect of heating on hand-cut and laser-cut foil perforations in laboratory experiments under microscope. In the first year of the research we used hand-cut foils and outplaced them manually; in the second year laser-cut foils were used and they were outplaced by machines. We used the traditional closed and drilled foils as control groups and we examined external factors as well. In the second year the foils were removed and measurements were taken on 40-element-samples. We measured the length of the longest stems of transplants and the number of flowers and small watermelon corps was counted. Later on in the first yield generation we counted the number of longer than 10-cm-corps on every sample. The quantity of yield was measured during every harvest. During the statistical analysis we tried to find connections between the physical parameters measured underneath the differently treated foils. We tried to explain the efficiency of best-result giving foil treatments with the research data. All new foil treatments provided good results so the investment was profitable. Two of the new foil treatments had outstanding results because compared to the traditional methods they resulted more yields two weeks earlier than usual. Eventually, the new foil treatments gave the opportunity of selling the watermelons earlier, in a higher price.